সুকান্ত ভট্টাচার্যের কবিতায় শাসন ও শোষণের বিরুদ্ধে তীব্র প্রতিবাদ সবসময় লক্ষ্য করা গেছে। ছাড়পত্র, দুর্মর কবিতায় কবির বলিষ্ঠ উচ্চারণ প্রতিবাদ, তৎকালীন শাসকগোষ্ঠীর বিরুদ্ধে ঘৃণা প্রকাশ পেয়েছে। ছাড়পত্র কবিতায় বিশ্বকে শিশুর জন্য বাসযোগ্য করে যাওয়ার দৃপ্ত অঙ্গীকার করেছেন। পৃথিবীর সমস্ত জঞ্জাল সরিয়ে শিশুদের জন্য একটি নিরাপদ বিশ^ গড়তে চেয়েছিলেন। আজও যেখানে বিশে^ শিশুরাই সবচেয়ে বেশি দুর্ভোগের শিকার হয়। কবি সুকান্ত সেই কত বছর আগেই এসব শিশুকে একটি নিরাপদ বিশ^ দেওয়ার অঙ্গীকার করেছিলেন। তিনি ভয়হীন এক তারুণ্যদীপ্ত কবি ছিলেন। তিনি আঠারো বছর বয়স কবিতায় উদ্দীপ্ত করেছেন তারুণ্যকে। ‘আঠারো বছর বয়স কী দুঃসহ/স্পর্ধায় নেয় মাথা তোলবার ঝুঁকি/আঠারো বছর বয়সেই অহরহ/বিরাট দুঃসাহসেরা দেয় যে উঁকি।’ তারুণ্যকে প্রকাশ করার কি অদ্ভুত আলাদা ক্ষমতা। এখানেই তার বৈশিষ্ট্য অন্যদের থেকে ভিন্ন। গণমানুষের কবি বলার পেছনে কারণ হলো সুকান্ত ভট্টাচার্যের কবিতার অনুভূতি রচিত হতো তার চারপাশের মানুষকে নিয়ে। তাদের প্রতিদিনের হাসি কান্নার কথা, বঞ্চনার কথা, শ্রেণি সংগ্রামের কথা এসবই ক্ষোভ হয়ে উঠে আসতো তার কবিতায়।